Η Οδηγία για μη εφαρμογή καρδιοαναπνευστικής αναζωογόνησης (Do Not Resuscitate Order) σε Ελλάδα και Σουηδία: Νομοθετικό Πλαίσιο
Creators: name: Μπουρδάνου, Σοφία Θωμά
Publisher: name: Aristotle University of Thessaloniki
Year: 2024
Subjects: Εντολή μη ανάνηψης
Καρδιοαναπνευστική Αναζωογόνηση
Ηθικά Διλήμματα
Do not resuscitate order
Cardiorespiratory resuscitation
Ethical dilemmas

description: Σκοπός της διπλωματικής εργασίας ήταν η ανάδειξη των νομικών, ιατρικών και ηθικών ζητημάτων και διλημμάτων που ανακύπτουν από την Οδηγία για μη Εφαρμογή Καρδιοαναπνευστικής Αναζωογόνησης (DNR) στο πεδίο της ιατρικής επιστήμης με επίκεντρο την αυτονομία του ασθενούς. Αρχικά, εξετάστηκε η οδηγία για έναρξη καρδιοαναπνευστικής αναζωογόνησης και οι προϋποθέσεις αυτής σύμφωνα με τις Σύγχρονες Κατευθυντήριες Οδηγίες. Στη συνέχεια, έγινε αναφορά στις Αρχές της Βιοηθικής και στη σύνδεσή τους με την καρδιοαναπνευστική αναζωογόνηση. Προσέτι, έγινε αναφορά στην έννοια της οδηγίας για μη εφαρμογή καρδιοαναπνευστικής αναζωογόνησης (DNR), στις ενδείξεις εφαρμογής της και στη νομική αντιμετώπιση της Οδηγίας αυτής από την ιατρική κοινότητα και την Ελληνική Νομοθεσία που την διέπει. Επιπλέον, εξετάστηκαν τα ηθικά διλήμματα που ανακύπτουν αναφορικά με την εντολή DNR και ειδικότερα αναλύθηκαν οι παράγοντες που επηρεάζουν την υιοθέτηση ή την απόρριψη των οδηγιών DNR. Επιπρόσθετα, έγινε συνοπτική, πλην όμως, πλήρης αναφορά και στο ζήτημα της οδηγίας DNR εν καιρώ πανδημίας Covid-19, με ειδικότερη μνεία στο κατά πόσο ηθικό είναι να εξετάζονται μονομερείς παραγγελίες DNR για ασθενείς που είχαν μολυνθεί από Covid-19 ενόψει των περιορισμένων πόρων και κατά πόσο τα μέτρα που ελήφθησαν λόγω της πανδημίας σέβονται τις τέσσερις Βασικές Αρχές της Βιοηθικής και της Ιατρικής Δεοντολογίας. Ακολούθως, έγινε πλήρης και λεπτομερής αναφορά στην αντιμετώπιση της οδηγίας για DNR από τον ιατρικό κόσμο της Σουηδίας και την Σουηδική Νομοθεσία με λεπτομερή αναφορά σε Σουηδικά Νομοθετήματα, καθώς επίσης, αναλύθηκε και εξειδικεύθηκε το χρονοδιάγραμμα των αποφάσεων των ασθενών για DNR και οι κατευθυντήριες δεοντολογικές αρχές που το διέπουν. Η μελέτη ολοκληρώθηκε με την εξαγωγή συγκριτικών αποτελεσμάτων για την οδηγία DNR ανάμεσα στις δυο χώρες και ανοίγει τον διάλογο για την σημασία της αυτονομίας του ασθενούς και της διαφάνειας στην υγειονομική περίθαλψη σε αυτό το κρίσιμο ζήτημα.
description: The purpose of the thesis was to highlight the legal, medical and ethical issues and dilemmas that arise from the Directive for the non-application of Cardiorespiratory Resuscitation (DNR) in the field of medical science with a focus on patient autonomy. Initially, the instruction to start cardiorespiratory resuscitation and its conditions according to the Modern Guidelines were examined. Then, reference was made to the Principles of Bioethics and their connection to CPR. Furthermore, reference was made to the concept of the directive not to apply cardiorespiratory resuscitation (DNR), the indications of its application and the legal treatment of this Directive by the medical community and the Greek Legislation that governs it. In addition, the ethical dilemmas that arise regarding the DNR order were examined and in particular the factors influencing the adoption or rejection of DNR orders were analyzed. Subsequently, there was a brief, but full reference to the issue of the DNR directive during the Covid-19 pandemic, with particular reference to whether it is ethical to consider unilateral DNR orders for patients infected with Covid-19 in view of limited resources and whether the measures taken due to the pandemic respect the four Basic Principles of Bioethics and Medical Ethics. In addition, a full and detailed special report was made on the treatment of the DNR directive by the Swedish medical world and Swedish Legislation with detailed reference to Swedish Legislation, as well as analyzing and specifying the timing of patient decisions for DNR and the guiding ethical principles that they rule it. The study concluded by deriving comparative results for the DNR directive between the two countries and opens the dialogue on the importance of patient autonomy and transparency in health care in this critical issue.
description: Συνεργαζόμενα Τμήματα: Οδοντιατρικής, Νομικής, Θεολογίας